Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 569/11/4402	Levice, 16.5.2013
EEČ : 2-31-50-2013

U Z N E S E N I E

Trestná vec:	obvinený XXXXX 
Zločin:	Vydieranie podľa § 189 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
          stíhaného  pre zločin vydierania podľa § 189 odsek 1 Trestného zákona na tom skutkovom základe, že

          dňa 30.08.2011 v čase od 19.00h do 20.00 h v obci XXXXX pred rodinným domom    č. XXXXX povedal XXXXX, aby mu dala peniaze, o ktorých má vedomosť XXXXX, na čo mu uviedla, že mu žiadne peniaze nedá, pričom jej obvinený povedal, aby nerobila problémy, že vie, že má dve deti a keď bude spolupracovať, tak sa jej ani prstom nedotkne, následne na to XXXXX na naliehanie obvineného do auta nenastúpila a do stánku trafiky, kde ich mal čakať jeho majiteľ XXXXX išla na bicykli, kde  po príchode k stánku otvorila stánok a vošla do stánku trafiky, kde od XXXXX obvinený naďalej požadoval peniaze, pričom zo strachu mu dala 500 EUR a následne dňa 01.09.2011 v čase o 12.03 h XXXXX zavolal obvinený z mobilného telefónneho   čísla 0949 465486 na číslo 0904 407781, ktorého vlastníkom je jej manžel XXXXX s tým, že vie, že má peniaze a aby mu nachystala 780 EUR a keď dala k telefónu svojho manžela, tak tomuto obvinený uviedol, že o 16.00 h si príde pre peniaze, avšak pre peniaze neprišiel, čím svojim konaním spôsobil XXXXX škodu vo výške 500, EUR, 

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
          Vyšetrovateľ  Okresného riaditeľstva PZ, Odboru kriminálnej polície v Leviciach  / ďalej „len vyšetrovateľ PZ“/ uznesením sp. zn. ORP-657/OVK-LV-2011 zo dňa 01.09.2011  podľa § 199 odsek 1 Trestného poriadku začal trestné stíhanie a dňa 11.02.2013 podľa § 206 odsek 1 Trestného poriadku, pod tou istou spisovou značkou, vzniesol obvinenie XXXXX pre zločin vydierania podľa § 189 odsek 1Trestného zákona na tom skutkovom základe, ako je to uvedené vo výrokovej časti  tohto uznesenia. 

            V priebehu vyšetrovania bol v konaní vypočutý ako obvinený XXXXX, ďalej poškodení XXXXX a XXXXX, svedkovia XXXXX a XXXXX, taktiež bola vykonaná XXXXX rekognícia osôb ako aj  konfrontácia medzi poškodenou XXXXX a svedkom XXXXX,. konfrontácia medzi poškodenou XXXXX a svedkom XXXXX, takisto boli zadovážené relevantné listiny (príkaz na zistenie a oznámenie údajov o uskutočnenej telekomunikačnej prevádzke vydaný Okresným súdom Nitra dňa 26.09.2011, sp. zn. 2Ntt/631/2011, výpis z informačných systémov spoločnosti Slovak Telekom, a.s na t.č. 0904 407 781, výpis z informačného systému spoločnosti Telefónica Slovákia, s.r.o na t.č. 0949 465486, výpis zo živnostenského registra XXXXX, kúpna zmluva zo dňa 25.05.2011, nájomná zmluva zo dňa 31.05.2011, žiadosť o lustráciu osoby XXXXX a  iné). Na základe predmetných dôkazov možno jednoznačne konštatovať, že skutok sa stal a že ho spáchal obvinený XXXXX.

           Preskúmaním predloženého vyšetrovacieho spisu som zistil, že obvinený XXXXX bol rozsudkom Okresného súdu v Nových Zámkoch sp. zn. 3T 46/11 zo dňa 19.03.2012, právoplatným dňa 04.12.2012 v nadväznosti na uznesenie Krajského súdu Nitra 1 To 50/12 zo dňa 04.12.2012, právoplatným toho istého dňa, odsúdený za zločin úverového podvodu podľa § 222 odsek 1, odsek 3 písmeno a/ Trestného zákona v štádiu pokusu podľa § 14 odsek 1 Trestného zákona k súhrnnému trestu odňatia slobody v trvaní 5 / päť / rokov nepodmienečne a k zákazu činnosti viesť motorové vozidlá akéhokoľvek druhu v trvaní 6 / šesť / rokov, za zrušenia výroku o treste v rozsudku Okresného súdu Žiar nad Hronom sp. zn. 3T 61/11 zo dňa 21.12.2012 ako aj všetkých rozhodnutí obsahovo nadväzujúcich na tento výrok, pokiaľ zrušením stratili svoj podklad. 
 
         Podľa § 215 odsek 2 Trestného poriadku „ prokurátor môže zastaviť trestné stíhanie, ak
a/ je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený, alebo
b/ o skutku obvineného bolo už právoplatne rozhodnuté disciplinárne alebo kárne iným orgánom, cudzozemským súdom alebo orgánom príslušným na konanie o priestupku alebo inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce,
c/ o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.“

          Podľa § 189 odsek 1 Trestného zákona „ kto iného násilím, hrozbou násilia alebo hrozbou inej ťažkej ujmy núti, aby niečo konal, opomenul alebo trpel, potrestá sa odňatím slobody na dva roky až šesť rokov /„ .

           Z hľadiska úvahy a z hľadiska porovnania trestných sadzieb jednotlivých trestných činov  možno považovať  uložený  5 / päť / ročný nepodmienečný trest odňatia slobody obvinenému XXXXX na základe rozhodnutia súdu /rozsudku Krajského súdu v Nitre spisová značka 1To 50/12 zo dňa 04.12.2012/ za dostatočný na splnenie účelu trestu a jeho prevýchovu, aby viedol riadny život. 

           Vzhľadom na uvedené okolnosti som rozhodol tak, ako je to uvedené vo výrokovej časti tohto uznesenia.
          Týmto rozhodnutím nie sú dotknuté práva poškodeného na náhradu škody, ktorú si môže uplatňovať v občiansko právnom konaní.          

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Jozef Šedivý
prokurátor